Мы махуэхэм
Гъатхэпэм и 25, щэбэт
ООН-м и лэжьакIуэхэу гъэру яIыгъхэм, хъыбарыншэу кIуэдахэм къащхьэщыжыным и дунейпсо махуэщ
ЦIыхур гъэпщылIынымрэ щхьэхуимытхэмкIэ сату щIынымрэ я лей зытехьахэм я дунейпсо махуэщ
Спорт кином и дунейпсо махуэщ
УФ-м щагъэлъапIэ Щэнхабзэм и лэжьакIуэхэм я махуэр
Алыдж къэралыгъуэм и щхьэхуитыныгъэм и махуэщ
412 гъэм Венецием — Италием и ищхъэрэ щIыналъэм щыIэ къалэ телъыджэм и лъабжьэр ягъэтIылъащ.
1940 гъэм Тегеран Iэ щытрадзащ Иранымрэ СССР-мрэ сату IэнатIэм, тенджызым щызэдэлэжьэным теухуа зэгурыIуэныгъэм.
1974 гъэм СССР-м и кинотеатрхэм япэу щагъэлъэгъуащ Шукшин Василий и «Калина красная» фильмыр.
Совет уэрэджыIакIуэ, Урысейм и цIыхубэ артисткэ Пахоменкэ Марие къызэралъхурэ илъэс 80 ирокъу.
Инджылыз уэрэджыIакIуэ, музыкант, композитор Элтон Джон и ныбжьыр илъэс 70 ирокъу.
Украинэм щыщ боксёр цIэрыIуэ, дуней псом, Олимп Джэгухэм я чемпион Кличко Владимир и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пщыхьэщхьэм уэшх тIэкIу къыщешхынущ. Хуабэр махуэм градус 12 — 14, жэщым градуси 6 — 7 щыхъунущ.
Гъатхэпэм и 26, тхьэмахуэ
Къэмэх узыфэр зыпкърытхэм я дунейпсо махуэщ
1872 гъэм Урысейм япэ пощт карточкэр къыщыдэкIащ.
1903 гъэм Iэщэ щащIу Златоуст дэт заводым и рабочэ зыкъэзыIэтахэр пащтыхьыдзэм зэтриукIат.
1941 гъэм Сталиным и цIэр зезыхьэ саугъэтыр ягъэуващ. ИужькIэ абы Къэрал саугъэткIэ еджэ хъуащ.
1995 гъэм Шенген зэгурыIуэныгъэм къару игъуэтащ. Абы ипкъ иткIэ паспорт, таможеннэ кIэлъыплъыныгъэхэм хэмыту зэкIэлъыкIуэну хуит хъуащ Бельгием, Германием, Франджым, Люксембургым, Нидерландхэм, Испанием, Португалием щыпсэухэр.
2000 гъэм, Ельцин Борис и къулыкъум зэрытекIам къыхэкIыу, Урысей Федерацэм щекIуэкIащ зи мычэзу президент хэхыныгъэхэр. Абы щытекIуауэ щытащ Путин Владимир.
2003 гъэм Марсым тенджыз щта къыщагъуэтащ.
Кавказыбзэхэр зыджа щIэныгъэлI, филологие щIэныгъэхэм я доктор, профессор, Куржым щIэныгъэхэмкIэ и академием и академикыу щыта, Абхъазым, КъБР-м, Шэшэн, Ингуш, Дагъыстан республикэхэм щIэныгъэмкIэ щIыхь зиIэ я лэжьакIуэ, Куржым и къэрал саугъэтым и лауреат Чикобавэ Арнольд къызэралъхурэ илъэси 119-рэ ирокъу.
США-м щыщ тхакIуэ, драматург цIэрыIуэ Теннеси Уильям къызэралъхурэ илъэси 103-рэ ирокъу.
Палестинэм и унафэщI Аббас Мэхьмуд и ныбжьыр илъэс 82-рэ ирокъу.
Урысей актёр, РСФСР-м и цIыхубэ артист, УФ-м и Къэрал саугъэтыр зыхуагъэфэща Петренкэ Алексей и ныбжьыр илъэс 79-рэ ирокъу.
Урысей актёр, УФ-м и цIыхубэ артист Булдаков Алексей и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градуси 5 — 7, жэщым градуси 3 — 4 щыхъунущ.
Гъатхэпэм и 27, блыщхьэ
Театрым и дунейпсо махуэщ
Урысейм и МВД-м и къэрал кIуэцI дзэхэм я махуэщ
1917 гъэм Налшык ГъэзэщIакIуэ комитет къыщызэрагъэпэщащ.
1945 гъэм Бирмэм и лъэпкъ армэм зыкъиIэтащ икIи я къэралыр япон зэрыпхъуакIуэхэм къаIэщIигъэкIыжащ.
1968 гъэм зэрыса кхъухьлъатэр къехуэхри иукIащ дунейм и япэ космонавт, Совет Союзым и ЛIыхъужь Гагарин Юрий.
2011 гъэм Урысейр гъэмахуэ зэманым техьащ. УФ-м и Президенту а зэманым щыта Медведев Дмитрий Iэ щIидзащ щIымахуэ, гъэмахуэ зэман жаIэу сыхьэтхэр ирамыгъэкIуэтэкIыным теухуа унафэм.
Нэмыцэ физик цIэрыIуэ, Нобель и саугъэтым и лауреат Рентген Вильгельм Конрад къызэралъхурэ илъэси 172-рэ ирокъу.
Революционер, къэрал лэжьакIуэ Киров (Костриков) Сергей къызэралъхурэ илъэси 131-рэ ирокъу. Кировыр 1934 гъэм яукIауэ щытащ.
Совет пианист, дирижёр, жылагъуэ лэжьакIуэ цIэрыIуэ Ростропович Мстислав къызэралъхурэ илъэс 90 ирокъу.
КъБР-м и цIыхубэ уса-кIуэ Балъкъэр Фоусэт къызэралъхурэ илъэс 85-рэ ирокъу.
Америкэм щыщ кинорежиссёр, актёр цIэрыIуэ Тарантинэ Квентин и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 6 — 8, жэщым градуси 3 — 4 щыхъунущ.
